Halvard Christian Sollie

Halvard Christian Sollie (født 9. oktober 1886 i Horten, død 5. januar 1969) var en Bondepartiet-politiker og rektor ved Horten tekniske skole (HTS) i perioden 1943–1956. Sollie var ordfører i Botne kommune i Vestfold 1929–1934.

Han var student i 1906 og ble diplomingeniør fra maskinlinja ved Königliche Technische Hochschule i Hannover, Tyskland i 1912. Etter studiene i Hannover ble han lærer ved HTS i perioden 1912–1914. I 1914 fratrådte han lærerstilling ved HTS for å studere ved en bedrift i Marseille, Frankrike og samme år overtok han den tekniske ledelsen ved Moss Rismølle. I perioden 1918–1938 vikarierte han ved flere anledninger som lærer ved HTS.

I hans ordfører-periode (1929–1934) så ble  i 1932, en sak om bevilgning av fritt skolemateriell med påfølgende herredstyre-streik avgjort i rettsvesenet. Sollie var medlem av herredstyret og formannskap fra og med 1923. Han bodde på Vestre Holtan i Holmestrand fra 1919 og frem til 1937 da han flyttet tilbake til Horten og ble overlærer på HTS i matematikk, projeksjonstegning og maskinlære. Hovedbygningen på Vestre Holtan brant i 1933, men ble straks oppført på nytt. Han ble utnevnt av departementet til direktør for Horten tekniske skole i 1943 og fikk tittelen rektor i 1945. I sin tid som direktør og rektor ved HTS så var han med å utvikle skolen med flere linjer og som fikk flere klasser. I tillegg var han også rektor når den nye skolen som han selv var med på søknaden om nytt skolebygg i 1948 og som ble offisielt innviet og overlevert av daværende Hortens ordfører Paul Bentsen den 3. mars 1953 til rektor Sollie med daværende Kronprins Olav samt representanter for kirke- og undervisningsdepartementet, Vestfold fylke og offentlige institusjoner innen Horten kommune tilstede.

Familie 
H. Chr. Sollie var sønn av kjøpmann Olaus Hansen Sollie som var varaordfører i Horten i 1894–1895 og i 1899. Halvard Christian Sollie hadde 3 barn og giftet seg i 1913 med Marie Hansen Sollie (født Marie (Maja) Myhre 1887–1976). Olav Halvardsson (1916–1941) døde under den 2. verdenskrig. Hans eneste datter, «Valborg Marie (1919–1991, gift med Erling Bahr Svendsen Tjora i 1943) ble i 1934 tildelt Livredningsselskapets hederstegn og diplom fordi hun 16. juni 1933, med fare for sitt eget liv, reddet to unge damer fra å drukne i Hillestadvannet». Yngstesønnen Halvard Christian Sollie (1926–2011) var også lærer ved HTS.

Gravminnet på Horten gravlund til Halvard Christian Sollie er slettet.

Referanser

Litteratur 
 
 
 
 Folketellinga 1910 for Horten

Sp-ordførere i Vestfold
Ordførere i Botne
Rektorer ved skoler i Norge
Norske bønder
Personer fra Horten kommune